הוועדה המיוחדת לפניות הציבור, כנסת 20, פרוטוקול מספר 77, 2016-11-22 14:00

ישראל אייכלר: אנחנו דנים בעניין של מבחני מועד ניסן, זאת אומרת, יותר מחצי שנה שעוד לא קיבלו את תוצאות הבחינה.

ישראל אייכלר: אנחנו מדברים גם על הממשק בין מחשבי הרבנות הראשית לאתר חברת "מרמנת" שעדיין לא עבד אז.

ישראל אייכלר: ברוכים הבאים חבר הכנסת מלכיאלי.

ישראל אייכלר: אתה חבר ועדה, נכון?

מיכאל מלכיאלי: זימנת אותי?

ישראל אייכלר: השאלה אם אתה חבר ועדה.

ישראל אייכלר: מותר לך לבוא לכל ועדה אבל נדמה לי שאתה מחברי הועדה ואם לא, אני רוצה.

ישראל אייכלר: עושים שיבוצים היום, נכון?

מיכאל מלכיאלי: לא יודע.

ישראל אייכלר: שמעתי שיש שיבוצים חדשים בסיעה שלך.

מיכאל מלכיאלי: היו.

ישראל אייכלר: היו, אז למה לא הכניסו אותך לפה?

מיכאל מלכיאלי: לא סידרו - - -

ישראל אייכלר: בכל אופן, ברוכים הבאים לחבר הכנסת מלכיאלי.

ישראל אייכלר: זו לא פעם ראשונה שאתה נמצא בוועדה, פעם שניה כבר, אני מקווה מאד שתוכל להצטרף לוועדה שלנו.

ישראל אייכלר: הסעיף השני הוא ממשק בין מחשבי הרבנות הראשית לאתר חברת "מרמנת" והדבר השלישי הוא ענין של אפשרות ערעור בתשלום.

ישראל אייכלר: במידה וקיים פער בין שני הבוחנים הראשונים, בלי לוותר על בדיקת הבחינה על ידי בוחן שלישי, תהיה אפשרות לנבחן לערער בתשלום על הבחינה והדבר הרביעי היה אפשרות למענה אנושי לקבלת תוצאות בחינה.

ישראל אייכלר: יש אנשים שאין להם אינטרנט.

ישראל אייכלר: דובר גם על העניין של הוצאת תשובות כלליות ומנחות בהתייעצות עם הרבנים הראשיים, בזה גם נדון.

ישראל אייכלר: אנחנו רוצים לעקוב.

ישראל אייכלר: איפה התקדמנו ואיפה נתקענו.

ישראל אייכלר: הסיבה שהתכנסנו היא בגלל שנבחני מועד אב שלא קיבלו עדיין את התוצאות פנו אלינו ולא האמנו שגם בין נבחני ניסן יש עוד כאלה שלא קיבלו.

ישראל אייכלר: אנחנו נשמע את האנשים, אני לא צריך לפרט את כל הדברים שענו לנו כי יש לנו כבר את האנשים בעצמם שיענו.

ישראל אייכלר: אנחנו מכבדים את מנכ"ל הרבנות הראשית, הרב משה דגן, שיגיד לנו איפה אנחנו עומדים.

<משה דגן: שלום וברכה.

<משה דגן: ראשית, נתחיל עם נבחני ניסן.

<משה דגן: למיטב ידיעתי, יש חמישה נבחנים שעדיין לא קיבלו ציונים בגלל שהייתה בעיה נקודתית לגבי הבחינות שלהם.

<משה דגן: חלקן היו עם כתב לא קריא ואז צריך להעביר להם ולעשות שעתוק לבחינה.

<משה דגן: בחלקם היו שם פערים.

<משה דגן: הבחינות האלו מועברות לבדיקה על ידי שני בוחנים, שני בודקים ולפעמים יש פערים שהם משמעותיים בין בודק לבודק ואז הדברים האלה נבדקים פעם שניה על ידי אותם שני בודקים.

<משה דגן: ככל שאנחנו לא מצליחים - - -

ישראל אייכלר: יש בודק שלישי, אמרת.

<משה דגן: שניה, ככל שאנחנו לא מצליחים להביא את שני הבודקים האלה לידי הסכמות אז זה מגיע לבודק שלישי.

<משה דגן: זה הסיפור עם חמישה נבחנים.

<משה דגן: לא נראה לי שצריך להקדיש לזה זמן בוועדה.

<משה דגן: זו בעיה נקודתית שהיא צריכה לבוא לידי פתרון.

ישראל אייכלר: אני רציתי להגיד לך שהוועדה שלנו דווקא כן עוסקת לפעמים באדם יחיד שיש לו איזו בעיה.

ישראל אייכלר: חמישה נבחנים הם הרבה אנשים.

<משה דגן: אנחנו מטפלים בה.

<משה דגן: הפניות האלו מטופלות - - -

ישראל אייכלר: הרבה אנשים.

<משה דגן: הפניות האלו מטופלות.

<משה דגן: חמש מתוך אלפיים לא נראה לי שצריך להתמקד - - -

ישראל אייכלר: לא, לא - - -

<משה דגן: אני אתמקד אבל אני אומר שוב, שזה מטופל - - -

ישראל אייכלר: זה מה שאני מנסה להגיד לך - - -

<משה דגן: הרב אייכלר, זה מטופל ואנחנו לא שכחנו מהם, לא שכחנו מהם.

<משה דגן: זה מטופל ואני מקווה שבראש השנה נסיים עם הטיפול - - -

<שלומית אבינוח-קואולמן: צפי?

<משה דגן: לא יודע איפה זה בדיוק אז אני לא רוצה להגיד לך צפי.

<משה דגן: זה כעת נמצא בבחינה.

<משה דגן: אמרתי לָך, יש שניים שזה שעתוק בגלל כתב לא קריא, שזו בעיה נקודתית, שאנחנו צריכים לבוא ולשים לידם בודק שיבוא וילווה אותם בהליך השעתוק ויש עוד איזה שלושה שיש שם פערים בציונים שצריך לטפל בזה.

ישראל אייכלר: אתה יודע שאני מעריך אותך ואני אומר לך שחצי שנה בשביל הדבר הזה, זה מספיק זמן.

ישראל אייכלר: אני אפילו לא מקבל את זה כתשובה, כי ששה חודשים שלא יכלו שלושה בוחנים, דווקא בגלל שמדובר בחמישה אנשים, זה פשוט לא סביר, פשוט לא סביר, אני מבקש שתתנו הוראה.

ישראל אייכלר: הבוחנים אגב, טוענים תמיד, בכללי, שהם מביאים את הדברים בזמן.

ישראל אייכלר: בדרך כלל הבוחנים אמורים להיות צוואר הבקבוק אבל הם אומרים שהם בכלל לא צוואר בקבוק.

ישראל אייכלר: תגיד לי אם זה נכון.

<משה דגן: הרב אייכלר, ממי שמעת את זה?

<משה דגן: ממי שמעת את זה, מהבודקים?

<משה דגן: הם באו לפה ואמרו את זה?

ישראל אייכלר: הם לא באו לפה אבל אמרו לי.

<משה דגן: אני לא מחפש, הרב אייכלר, אני לא מחפש לגלגל את האחריות על הבודקים או - - -

ישראל אייכלר: יש להם ארבעים יום והם מביאים את זה בזמן.

<משה דגן: אני לא מחפש לגלגל את האחריות, לא על הבודקים ולא על אף אחד אחר.

<משה דגן: מבחינתנו יש חמישה, אנחנו מכירים את המקרים האלה, אנחנו מטפלים בזה.

<משה דגן: אם זו בעיה של הבודק, אם זו בעיה שלנו, זה פחות מעניין.

<משה דגן: זו אחריות שלי ואנחנו מטפלים בזה.

ישראל אייכלר: הלאה.

<משה דגן: לגבי מועד אב, כרגע פרסמנו ציונים של שמונה מאות נבחנים.

<משה דגן: היו בערך אלפיים נבחנים.

<משה דגן: אני רוצה לומר פה בוועדה שאנחנו כל פעם מופתעים מחדש.

<משה דגן: האומדנים שלנו היו לסדר גודל של בערך אלף וחמש מאות לכל מועד ואנחנו כל פעם מופתעים מחדש.

<משה דגן: היו אלפיים במועד אב והיו אלפיים וחמש מאות נבחנים במועד תשרי.

<משה דגן: אנחנו מדברים על שלושה מועדי בחינות.

<משה דגן: הגידול הזה נובע לדעתי משני טעמים.

<משה דגן: טעם אחד הוא הפריבילגיה שהרב אריה דרעי הצליח להשיג, שבעצם התואר הזה הוא תואר אקוויוולנטי ברשויות המקומיות לפחות.

<משה דגן: לכן יש מודעות יותר ואנשים פונים יותר לבחינות האלו והם מבקשים את תעודות ההסמכה ומצד שני - - -

ישראל אייכלר: אני שמח שאתה נותן קרדיט לידידנו הרב אריה דרעי אבל נדמה לי שהעלייה במספר הנבחנים היא תהליך מאד מאוד חשוב ומכובד.

ישראל אייכלר: יש לזה סיבה פשוטה, שאנשים יותר לומדים תורה היום - - -

<משה דגן: לא, לא נתת לי להגיד את הסיבה השנייה.

ישראל אייכלר: אבל זה שאתה נותן לדבר שקרה לפני חודש - - -

<משה דגן: לא, זה היה הרי כל הזמן בתהליך התהוות.

<משה דגן: אנשים שומעים, יודעים שאם הרב אריה מתחיל במשהו אז הוא מסיים אז תיארו לעצמם שיהיו לזה תוצאה טובה והתחילו לגשת יותר נבחנים.

<משה דגן: אני חושב שגם עצם העובדה שהיום הדברים נעשים בצורה הרבה יותר ממוסדת, הרבה יותר מאורגנת, הרבה יותר מסודרת, הביאה לכך שהמעמד של הרבנות בכל הנושא של הבחינות לדעתי שודרג לאין ערוך.

<משה דגן: אנחנו רואים את זה גם בשטח.

<משה דגן: גם הנבחנים עצמם מתארים את החוויה הזאת כחוויה מכוננת וגם הבודקים וכל מי שנמצא.

<משה דגן: לצורך העניין, כל השחקנים בנושא הזה של הבחינות, כולם אומרים שהשינוי מאד מבורך ורואים את התוצאות בשטח.

<משה דגן: אני רוצה לברך על זה ולומר שחלק מההצלחה שלנו זה באמת שיש יותר ויותר נבחנים.

<משה דגן: אנחנו כמובן צריכים תמיד להיערך לכמויות ולהיקפים האלה.

ישראל אייכלר: אני רוצה לציין פה כהערת אגב ששיטת המבחנים כל כך טובה להרבצת תורה וללימוד תורה לשם לימוד, שפעם בא מישהו להיבחן רק כי רצה להיות רב או דיין והיום יודעים רוב האברכים שאין להם סיכוי להגיע לזה ובכל זאת באים.

ישראל אייכלר: אמר לי ראש 'כולל' אחד, של "חושן משפט", שהוא שולח את האברכים להיבחן ברבנות לא בגלל שהוא חולם שהם יהיו אי פעם דיינים, אלא מפני שהוא יודע שהמבחנים הם כל כך מתמצתים שזה מחייב מאמץ אדיר - - -

<משה דגן: מכניס למסגרת.

ישראל אייכלר: עצם הבחינה נותן עידוד מאד גדול לכן מאד חשוב לעודד את זה ולהוסיף כמה שיותר.

ישראל אייכלר: "קנאת סופרים תרבה חכמה".

ישראל אייכלר: לאפשר להם להצליח ולתת להם את השירות.

ישראל אייכלר: יש לנו זכות גדולה לתת להם שרות מהיר ויעיל, כדי שעוד ועוד אברכים יבואו.

ישראל אייכלר: "ומי ייתן כל עם ה' נביאים".

ישראל אייכלר: זה דבר חשוב מאד.

ישראל אייכלר: הלאה.

<משה דגן: לגבי השאלה למה עדיין לא כל הציונים פורסמו, כידוע לכם אנחנו בתקופה הזאת, בין הבחינות לבין התוצאות יש לנו את תקופת 'בין הזמנים' ותקופת החגים, שאלה ימים בהם היה קושי לקדם את הדברים.

<משה דגן: לכן עדיין אין את כל התוצאות אבל אנחנו עומדים מול הבודקים, אנחנו מזרזים אותם כדי שיעבירו את הציונים ואנשים - - - -

ישראל אייכלר: כמה זמן לבוחן?

<משה דגן: אנשים יושבים ימים כלילות כדי לסיים את זה.

<משה דגן: שלושים יום אבל - - -

<אשר מלמד: שלושים ימי עבודה.

<משה דגן: שלושים ימי עבודה, זה אומר סדר גודל של בערך ארבעים יום.

ישראל אייכלר: צריך לראות שבאמת יעמדו בזה ואם יש צורך אז צריך להוסיף בוחנים.

<משה דגן: זו עוד נקודה שרציתי להתייחס אליה.

<משה דגן: במסגרת הליכי השיפור והייעול אנחנו פרסמנו מכרז לבודקים.

<משה דגן: להפתעתנו ולשמחתנו ניגשו למעלה ממאה עשרים מועמדים.

<משה דגן: היום המאגר כולל ארבעים בודקים.

<משה דגן: ניגשו מאה ועשרים אז כמובן שכולם טובים ומצוינים אבל ההליך מחייב אותנו להרבה זמן, הרבה משאבי זמן והרבה משאבים - - -

<שלומית אבינוח-קואולמן: היה המכרז?

<משה דגן: עשינו, עשינו כבר את המכרז.

<משה דגן: אנחנו כעת בשלבים כדי להתקדם עם זה.

<משה דגן: עצם העובדה - - -

ישראל אייכלר: למה - - - אם יש לכם - - -

<משה דגן: נכון, אנחנו מתכוונים להגדיל את המאגר.

<משה דגן: יהיו לצורך העניין 60-80 בודקים במאגר אז כך שהדברים יהיו יותר - - -

ישראל אייכלר: שיכפילו את מספר הבוחנים.

<שלומית אבינוח-קואולמן: מתי - - -

<משה דגן: הצפי שלנו לסיום הליכי המכרז הוא בערך מרץ 17' ורק צריך הבין שוועדה שכזו, סליחה?

<שלומית אבינוח-קואולמן: מתי צפוי המבחן הבא?

<משה דגן: במרץ, מרץ-אפריל.

ישראל אייכלר: אתה תדאג שהבוחנים הנוספים יגיעו לפני שתהיה הבחינה הנוספת.

<משה דגן: זו בעצם השאיפה שלנו וגם לצורך העניין אנחנו קיבלנו הארכה מהחשב הכללי לעניין ההתקשרות עם המאגר הקיים, כיוון שההערכות שלנו שייגשו מעטים ולא בכמויות האלו.

<משה דגן: שוב, ההיקפים הגדולים האלה מחייבים אותנו במשאבי זמן מאד גדולים ובעבודת הכנה מאד מאוד גדולה כדי להגיע לתוצאות הסופיות.

<משה דגן: ההערכה שלנו היא שאנחנו נצליח לעמוד ביעד הזה של מרץ 17' אז כמובן ששם גם נראה שיפור.

<משה דגן: לגבי ההתחייבויות של עודד פלוס, אני חשוב שהדברים האלה נאמרו גם בפגישה הקודמת לגבי הליך הערעור.

<משה דגן: זה הליך שצריך לפתור אותו מכמה היבטים.

<משה דגן: ההיבט הראשון הוא נוהל ערעור, שאת הנוהל אנחנו עושים - - -

ישראל אייכלר: בסעיף השלישי יש סעיף שעדיין לא התייחסת אליו, הממשק בין מחשבי הרבנות הראשית לחברת "מרמנת".

ישראל אייכלר: אני רוצה לשמוע.

<משה דגן: לגבי הממשק הזה צריך להבין שאנחנו נמצאים כעת עם מערכות מחשב קיימות ברבנות שהן מערכות מיושנות.

<משה דגן: יחד עם זאת, אנחנו כל הזמן מנסים לשפר כדי שהממשק יהיה מיטבי אבל גם בנושא הזה אני איש בשורה, אנחנו כבר נמצאים בהליך מתקדם לכל הנושא של שיפור ושדרוג מערך המחשוב של כל הרבנות הראשית, לא רק של מחלקת הבחינות.

<משה דגן: לטובת העניין בדיוני התקציב 17'-18' השגנו תקציב מכובד כדי לשפר ולייעל.

<משה דגן: צריך להבין שכשאני הגעתי לרבנות נוכחתי שהרבנות משתמשת גם במחשבים מאד מיושנים, גם במערכות מחשוב מאד מיושנות וזה דורש זמן, דורש כסף, זה דורש היערכות ואני מקווה ומאמין שבוא נאמר, לקראת סוף השנה הבאה אנחנו נהיה במקום אחר עם מערכות המחשוב שלנו.

<משה דגן: אנחנו בתהליך די מתקדם בנושא המכרזי של שיפור ושדרוג מערכות המחשוב.

ישראל אייכלר: האם אתה יכול להיות יותר ספציפי עם תאריכים או משהו כזה?

ישראל אייכלר: את הדברים הכלליים שאמרת אני יכול לכתוב מחדש, זאת אומרת - - -

<משה דגן: ספציפי לגבי מה?

<משה דגן: לגבי מתי יהיו מערכות מחשוב?

ישראל אייכלר: מערכות מחשוב, כן.

<משה דגן: אז אני רק אתן לך קצת איזושהי השוואה, כדי לשבר את האוזן.

<משה דגן: המשרד לשירותי דת, למעלה מחמש שנים, מתכוון לשפר ולשדרג את מערכות המחשוב של כל המועצות הדתיות ואני הייתי שותף לכל המהלך הזה.

<משה דגן: זה מהלך שהוא מאד רוחבי ומאד מקיף.

<משה דגן: צריך להבין שלרבנות יש הרבה מחלקות, גם מחלקת יבוא שמתעסקת עם למעלה מאלף יבואנים שמוציאים אלפי תעודות כשרות וגם מחלקת שח"ל.

<משה דגן: יש הרבה מחלקות, יש הרבה מאד ממשקים.

<משה דגן: אני החלטתי שבעניין הזה של המחשוב אנחנו ניתן עדיפות למחלקת הבחינות אבל עדיין, גם עם המערכות הקיימות אנחנו בממשק טוב מאד עם "מרמנת".

<משה דגן: נמצאים פה אנשי "מרמנת", הם יכולים להגיד לך את הדברים גם יותר מקרוב, כדי שתוכל לראות ובוא נאמר, זו לא הסיבה לעיכוב.

<משה דגן: אנחנו עובדים יותר קשה כדי לעמוד בזמנים וביעדים.

<משה דגן: כמובן שאם יהיו לנו כלים טובים לתת את הפתרונות - - -

ישראל אייכלר: העובדה ש-50% מהנבחנים לא קיבלו את התשובה, איפה כאן הסיבה המרכזית?

<משה דגן: זה לא קשור למחשוב.

<משה דגן: זה לא קשור למחשוב.

ישראל אייכלר: הבחינות - - -

<משה דגן: אני הסברתי.

<משה דגן: התהליך הוא כזה שחברת "מרמנת" מבצעת את הבחינות ביום הבחינה, שבוע לאחר מכן אנחנו אמורים לקבל מהם את המחברות סרוקות, המחברות הסרוקות - - -

ישראל אייכלר: קיבלתם?

<משה דגן: כן.

<משה דגן: עם המחברות הסרוקות האלו אנחנו צריכים לבוא ולעשות את החלוקה בין כל הבודקים, שתהיה חלוקה גם מקצועית, כל אחד לפי תחום ההתמקצעות שלו, כל בודק לפי תחום ההתמקצעות שלו, יש הרבה מאד נושאים שעליהם נבחנים.

<משה דגן: החלוקה הזאת דורשת אישורים מהחשבות, היא דורשת התקשרויות מול כל בודק ובודק, היא דורשת הכנה לוגיסטית מבחינת ההפרדה של החומר - - -

ישראל אייכלר: למה צריך לעשות התקשרות חדשה - - -

<משה דגן: בגלל שאין לי עדיין מכרז.

<משה דגן: בגלל שאנחנו נמצאים במצב שאנחנו היינו צריכים להאריך את ההתקשרות, זה מה שאמרתי לך שקיבלנו אישור מהחשב הכללי - - -

ישראל אייכלר: קיבלתם הארכה.

<משה דגן: קיבלנו הארכה להתקשרות עם הבודקים הקיימים אז ככל שאנחנו בעזרת השם נגיע למרץ, בעזרת השם נגיע למרץ ויהיה לנו את המכרז אז ההתקשרות היא לארבע שנים קדימה וזה יהיה פשוט יותר.

<משה דגן: היום ההתקשרות היא 'פר' בודק ולכן זה קצת יותר מורכב.

<משה דגן: אחרי שעברנו את התהליך - - -

ישראל אייכלר: מתי אתה חושב שנבחני אב האחרונים יקבלו את התשובות?

<משה דגן: הערכה שלנו שבחודש הקרוב.

<משה דגן: עדיין אנחנו לא בתשעים יום.

<משה דגן: אם אתה מוריד את החגים ואת 'בין הזמנים', שוב, אני לא יודע לגבי ההתחייבות של עודד פלוס אם היא הייתה תשעים ימים באופן כללי או תשעים ימי עבודה.

ישראל אייכלר: מה פתאום, תשעים ימי עבודה הם - - -

<משה דגן: לא, תשעים ימי עבודה בזמנים שאין חגים באמצע וכו' אז אנחנו מדברים על שלושה חדשים וחצי, ארבעה חודשים.

<משה דגן: יש לך עשרים יום בחודש.

<משה דגן: יש לך עשרים ימי עבודה בחודש.

<משה דגן: אנחנו מדברים על סדר גודל, סליחה, של ארבעה חודשים וחצי.

ישראל אייכלר: זאת אומרת כסלו, עד חנוכה יהיה להם את זה?

<משה דגן: אני מאמין שכן בעזרת השם.

<משה דגן: אפילו לפני כן.

<משה דגן: אני לא רוצה להתחייב כדי שלא תעשו לנו פה - - - הרב אייכלר, אנחנו שמחים להגיע אליכם, אנחנו שמחים להגיע אליכם, אנחנו שמחים לדווח על התוצאות היפות אבל - - -

ישראל אייכלר: באמצע - - - דחוף מאד שמחכים - - -

<משה דגן: אבל הרב אייכלר, אבל הרב אייכלר, תאמין לי שאנחנו עושים את המקסימום לתת את השרות כי טוב - - -

ישראל אייכלר: אז בוא תיתן תאריכים כדי לחייב את האנשים שלך, כן.

<משה דגן: שתבין, גם - - -

ישראל אייכלר: תגיד: אני רוצה - - -

<משה דגן: בסיטואציות ובנסיבות שאנחנו צריכים להתמודד אתן זה באמת לא פשוט.

<משה דגן: אנחנו נמצאים בתקופה שאין לנו בודקים שהם מחויבים, לא סגרנו אתם את הדברים, היינו צריכים לסגור אתם מחדש, הדברים האלה לוקחים זמן, אין מה לעשות ובאמצע היו לנו, שוב, אני אומר את זה פעם שלישית, חגים, ימי בין הזמנים, וכולם יוצאים לחופש.

ישראל אייכלר: כן, אבל אני שואל תמיד, הרב משה, "לא תהא כוהנת כפונדקית".

ישראל אייכלר: הרי יש פה מבחנים בארץ - - - מאות אלפי סטודנטים ודוקטורנטים וכל מיני, אני לא שומע שם תירוצים כאלה.

ישראל אייכלר: יש כללים.

ישראל אייכלר: יש דברים מחייבים.

ישראל אייכלר: לא הכול כך, בשטיבלדיקים, אם אתה מכיר את המושג, אני מניח.

<משה דגן: הרב אייכלר, אנחנו עושים את המקסימום לתת את המענה הכי טוב.

<משה דגן: אני מאמין שעד חנוכה כולם יקבלו.

ישראל אייכלר: נבחני אב?

<משה דגן: בעזרת השם.

ישראל אייכלר: אתה רצית לעבור על עניין הערעור.

<משה דגן: כן, לגבי הערעור, אנחנו צריכים פה את האישור של ועדת האגרות.

<משה דגן: אנחנו פנינו אליהם בצורה מסודרת, אנחנו אמורים להגיע אליהם לוועדה שתדון - - -

<שלומית אבינוח-קואולמן: מהו גובה האגרה שביקשתם?

<משה דגן: סדר גודל של 120 שקלים.

<משה דגן: האגרה למעשה מורכבת מבדיקה אחת, שזה בערך 80 שקל פלוס מע"מ ויש את הממשק של "מרמנת" שזה נכנס לתוך התהליך.

<משה דגן: הם צריכים להציף לנו את כל אלה שעומדים בקריטריונים לערעור, כי לא כל אחד זכאי להגיש ערעור.

<משה דגן: לצורך העניין, נבחן שקיבל ציון 50 לא יהיה זכאי להגיש ערעור, רק נבחן שקיבל עשר נקודות פחות מהציון העובר, שזה בעצם 65, רק הוא יוכל להגיש את הערעור אז יש פה עוד איזושהי עלות של "מרמנת".

<משה דגן: כמדומני 10 שקלים פלוס מע"מ, אמרנו?

<משה דגן: סדר גודל?

<משה דגן: לא זוכר בדיוק את הסכום.

<משה דגן: 20 פלוס מע"מ.

<משה דגן: הגענו לבערך 120 שקלים.

<משה דגן: אנחנו תלויים בוועדת האגרות, זה נמצא בתהליך.

<קריאה: מי שקיבל פחות מ-55 - - -

<שלומית אבינוח-קואולמן: לא, לא, לא ,לא, לא.

<משה דגן: לא, למעשה מי שיוכל להגיש את הערעור זה מי שקיבל מעל 55.

<משה דגן: מעל 55 ברבנות ומעל 60 בדיינות.

ישראל אייכלר: יש אצלכם מועד ב'?

<שלומית אבינוח-קואולמן: לא.

<אשר מלמד: אין מועד ב'.

<משה דגן: מועד ב' הם יכולים תמיד לגשת, אין בעיה, הוא ניגש למועד נוסף.

<אשר מלמד: שלושה מועדים בשנה.

<שלומית אבינוח-קואולמן: שלושה מועדים בשנה.

ישראל אייכלר: במקצועות אחרים יש מועד ב' למי שלא עבר את ה-55.

ישראל אייכלר: אני רוצה לאפשר ברשותך ל"מרמנת" את רשות הדיבור, כן?

ישראל אייכלר: בבקשה.

ישראל אייכלר: אתם מייצגים את "מרמנת"?

<קרן אורן עמר: כן, אני.

<קרן אורן עמר: אין לי הרבה מה להוסיף על מה שהרב דגן אמר.

<שלומית אבינוח-קואולמן: את קרן, נכון?

<קרן אורן עמר: אני קרן.

<קרן אורן עמר: בנוגע לממשקים בין המערכות של הרבנות למערכות שלנו, יש אפשרות צפייה במערכת שלנו, היא מערכת אינטרנטית, יש אפשרות צפייה גם לנבחנים, גם לאנשי הרבנות וגם לאנשי משרד הדתות כמובן.

<קרן אורן עמר: אנחנו בהליכי הרחבת ההתקשרות שלנו, גם בנוגע למענה האנושי הטלפוני למתן הציונים, שציינת קודם.

ישראל אייכלר: מתי זה יתחיל?

<קרן אורן עמר: ברגע שיאשרו.

<קרן אורן עמר: מן הרגע שיאשרו לנו את ההתקשרות אז כשלושה שבועות ייקח לנו לפתח את זה, בין שבועיים לשלושה, זה אמור להיות מיָדי.

ישראל אייכלר: מתי את חושבת שההתקשרות תאושר?

<קרן אורן עמר: זה ענין של ימים להערכתי, זה בניסוחים משפטיים אחרונים.

<משה דגן: זה בניסוחים אחרונים.

<משה דגן: זה עבר בוועדת מכרזים.

<משה דגן: זה בניסוחים אחרונים.

<קרן אורן עמר: אלה ניסוחים אחרונים.

<קרן אורן עמר: ברגע שיגידו לי שזה עבר - - -

ישראל אייכלר: מענה קולי.

<אשר מלמד: זה יפתור בעיה מאד משמעותית של האברכים.

ישראל אייכלר: כן, להרבה אברכים אין אינטרנט.

<קרן אורן עמר: נכון, נכון.

<קרן אורן עמר: גם בנוגע לנושא של הערעורים שהרב - - -

<שלומית אבינוח-קואולמן: כשיהיה המענה הקולי של הרבנות - - -

<משה דגן: מענה קולי, לא, מדובר במענה הקולי האוטומטי לקבלת ציונים.

<משה דגן: הרי יהיו כמה אופציות לקבל את הציונים, גם ב"אזור האישי", גם באמצעות המענה הטלפוני הממוחשב וגם באמצעות מכתבים אז ככה שאנחנו נכסה את כל - - -

ישראל אייכלר: מי שמשאיר לכם מייל מקבל במייל שלו את התשובה?

<משה דגן: לא, הוא צריך להיכנס לאזור האישי שלו באמצעות הקוד שהוא קיבל בעת הרישום.

ישראל אייכלר: הוא צריך להיכנס.

<קרן אורן עמר: התהליך הוא שנבחן שרוצה להירשם לבחינה נכנס לאתר, נרשם ומקבל מספר נבחן שמלווה אותו עד סוף ההליך.

ישראל אייכלר: ומי שלא נכנס לאתר, איך הוא נרשם?

ישראל אייכלר: יכול בפקס?

<קרן אורן עמר: כן, הם מוצאים את הפתרונות.

<קרן אורן עמר: או טלפונית או דרך פקס או דרך אימייל.

<קרן אורן עמר: רובם ככולם נכנסים דרך האתר.

ישראל אייכלר: המטרה העיקרית שהייתה להתקשרות עם חברת "מרמנת" הייתה לזרז את כל התהליכים הבירוקרטיים של המערכת, חוץ מהעניין של הבודקים שאתם לא יכולים - - - האם כל הדברים האלה פועלים כפי שציפיתם?

<קרן אורן עמר: כפי שאנחנו ציפינו?

ישראל אייכלר: אתם והרבנות.

<קרן אורן עמר: יש לוח זמנים שמוגדר במכרז, הן בהיבט של פתיחת מועדי הרישום, הן בהיבט של פתיחת מועדי התשלום והן בהיבט של מסירת המחברות הסרוקות לאחר המבחנים.

<קרן אורן עמר: הם יעידו, אנשי הרבנות.

<קרן אורן עמר: אני חושבת שאנחנו עובדים בשיתוף פעולה מלא ופורה.

ישראל אייכלר: מסרתם הכול בזמן?

ישראל אייכלר: הכול עבד בצורה מסודרת.

<אשר מלמד: יש אפשרות לאברכים להירשם תשעים יום לפני מועד המבחן.

ישראל אייכלר: מאד חשוב.

ישראל אייכלר: אנחנו התחלנו את הדיונים כשהאברכים בכלל לא ידעו מתי תהיה בחינה.

<קרן אורן עמר: אנחנו עכשיו סגרנו את מועדי הבחינות לשנה הבאה.

<שלומית אבינוח-קואולמן: פרסמתם אותם?

<משה דגן: לא, עוד לא.

<משה דגן: זה עוד לא סגור, זה בתהליך.

<קרן אורן עמר: אנחנו בתהליכים סופיים.

<קרן אורן עמר: העברנו תאריכים.

ישראל אייכלר: איזה תאריכם קבעתם?

<משה דגן: בגדול, בגדול זה אדר וחשוון או תשרי, אנחנו עוד לא סגורים על זה.

ישראל אייכלר: הפעם עשיתם תשרי?

<משה דגן: הפעם זה היה תשרי, זה היה בעצם בין כסה לעשור ובארבעת ימים האלה להכין ולתת מענה - - -

<קרן אורן עמר: שלושה.

<קרן אורן עמר: שלושה.

<קרן אורן עמר: זה היה - - -

<משה דגן: להכין 2,500 מבחנים זה היה מאד קשה.

<משה דגן: אנחנו עושים את הבחינות האלו בבית הארחה בבית וגן - - -

ישראל אייכלר: אם תעשו את זה בשבוע שאחרי סוכות, מה אתם אומרים?

<משה דגן: אדרבא, אני פשוט קיבלתי - - -

ישראל אייכלר: זה הכי הגיוני.

<משה דגן: אני פשוט קיבלתי הרבה פניות מאברכים שהם רוצים את סוכות בראש שקט, שהם לא צריכים לשבת וללמוד בסוכות.

ישראל אייכלר: זה היה - - -

<משה דגן: לכן עשינו את זה בין כסה לעשור, שיהיה להם סוכות עם ראש נקי אבל אתם צודקים.

<משה דגן: האמת היא שהכי הגיוני שזה יהיה בחשוון.

<שלומית אבינוח-קואולמן: זה עוד לפני בין הזמנים.

<משה דגן: אין בין הזמנים.

<שלומית אבינוח-קואולמן: זה עוד לפני - - -

<קרן אורן עמר: זה לא הגיוני באמת לעשות את זה בין ראש השנה ליום כיפור.

<משה דגן: זה מאד צפוף, מאד דחוק.

<קרן אורן עמר: צפוף.

<קרן אורן עמר: גם להם.

<קרן אורן עמר: גם להכניס את כל ה-2,000 מבחנים האלה בשלושה ימי בחינה ואז הם לא מקבלים באמת את השרות - - -

ישראל אייכלר: זה נשמע לי מאד הגיוני כי אני יודע שבין לקחת את הילדים לכפרות ובין ללכת לסבתא לבקש מחילה, ללכת לעשות בחינה, זה לא נראה לי אבל אני לא נבחנתי אז אני לא יודע.

<אשר מלמד: יש גם בעיה נוספת - - -

ישראל אייכלר: אבל זה שהם רוצים ראש שקט בסוכות, זה טוב, מה יותר שקט מאשר לשבת וללמוד?

<קריאה: לטייל עם האישה והילדים.

<משה דגן: הלחץ הזה מוריד להם משמחת החג.

<אשר מלמד: זה שהם עושים מבחן אחד - - -

ישראל אייכלר: כבר אמרתי כמה פעמים, כשהגעתי - - -

<שלומית אבינוח-קואולמן: יש להם תירוץ - - -

<משה דגן: למי, למי תירוץ?

<משה דגן: לנבחנים?

<משה דגן: הם צריכים ללמוד, פחות טיולים.

ישראל אייכלר: אני רוצה להגיד לך, אמרתי את זה כמה פעמים וגם לאנשים אחרים.

ישראל אייכלר: נכנסתי באחת הבחינות ולקחתי שאלון, חשבתי שאני יודע אז לקחתי את השאלון וראיתי את השאלות.

ישראל אייכלר: יופי.

ישראל אייכלר: אמרתי לָך את זה נדמה לי, אני יכול לענות אחת אחת כך, כמעט ב'שלוף' אבל כשראיתי את האותיות הקטנות, להביא את הדעות לכאן והדעות לכאן והאוסרים והמתירים אמרתי, הו, זה כבר סיפור, זה צריך הרבה ימים ולילות לשבת ללמוד.

<משה דגן: אני יכול לומר לך שאנחנו מגיעים לימי הבחינות ואנחנו רואים את הנבחנים באיזה לחץ הם נמצאים.

<משה דגן: עד הדקה האחרונה עם הספרים ביד וכשאומרים להם: חבר'ה, צריך להתנתק, לשים את הספרים בקדמת הכיתה ולשבת רק עם כלי כתיבה, אתה מתרשם מהלחץ שהנבחנים נמצאים בו.

<משה דגן: זה אומר שהם נותנים למבחן הזה משמעות ומשקל מאד גדול.

ישראל אייכלר: זה נקרא עמלה של תורה וזו החשיבות של כל הלימוד, כי לדעת סתם, לחפש בגוגל מהי ההלכה לא זו החכמה.

<אשר מלמד: לגבי בין כסה לעשור נדגיש, אנחנו מדברים על המועד שיהיה - - - ברגע שעושים בין כסה לעשור אנחנו לא מאפשרים בחול המועד לעשות את - - - כמעט חודש ימים הלך לאיבוד והנבחנים רוצים תשעים יום מיום הבחינה אז נכנסים עוד פעם לסחרור הזה.

ישראל אייכלר: טוב, כל החלטה שתקבלו תהיה מקובלת עלינו אבל שזה יהיה בזמן ובמועד.

ישראל אייכלר: את רצית להוסיף משהו?

<קרן אורן עמר: לא.

ישראל אייכלר: אתם לא?

ישראל אייכלר: הכול בסדר?

ישראל אייכלר: חבר הכנסת מלכיאל, אתה יודע, אין חבר כנסת בין המאה ועשרים שיושב עד סוף הדיון ושותק.

מיכאל מלכיאלי: אתה לא צריך להוכיח שאני הראשון, זה בסדר.

ישראל אייכלר: בבקשה, בכבוד.

מיכאל מלכיאלי: קודם כל להגיד לך, הרב אייכלר, שאני מכיר את אלה כשהם נכנסים ל"מרמנת", שהכרתי במשרד הדתות, זה פתר הרבה הרבה בעיות, פעם ראשונה - - - ברכה בדבר הזה.

מיכאל מלכיאלי: לך, הרב דגן, אגיד לך כמה דברים שאני שמעתי מאנשים שלדעתי, אם זה מעשי ותוכל ליישם אותם זה יפתור הרבה עגמת נפש לאנשים.

מיכאל מלכיאלי: רישום.

מיכאל מלכיאלי: אתה יודע, דיברו אתי בטלפון כמה פעמים אנשים שנתקעו ברישום, אתה אומר, תשמע, זמן זה זמן, נתתי להם תשעים יום, מה כולם נזכרים ברגע האחרון.

מיכאל מלכיאלי: אם יהיה אפשר לעשות רישום מרוכז ב'כוללים' הגדולים - - -

<קרן אורן עמר: אין שום בעיה, סליחה שאני קוטעת אותך, אדוני, אין שום בעיה שמזכירת ה'כולל' - - -

<אשר מלמד: זה מה שהם עושים בפועל.

<קרן אורן עמר: אנחנו פונים אליהם, אגב, באופן מרוכז כי אנחנו כבר מכירים את ה'כוללים' - - -

מיכאל מלכיאלי: דרך המזכירות של ה'כולל'?

<קרן אורן עמר: בוודאי.

<אשר מלמד: אפשר גם לשלם, הכול.

<קרן אורן עמר: אפשר הכול לעשות.

<אשר מלמד: הם יכולים לרשום את עצמם.

מיכאל מלכיאלי: הנושא של קבלת המבחנים חזרה, שאנשים כן מחכים לזה בשביל הערר, היום אדם יכול לקבל את המבחן שלו חזרה?

<משה דגן: היום, לצורך העניין, מי שמבקש מקבל.

<משה דגן: מה שאנחנו עשינו ושיפרנו זה שהבודקים - - -

<שלומית אבינוח-קואולמן: אמרתם שלא נותנים פיזית לראות - - -

<משה דגן: לא, אם הוא רוצה להגיש ערעור הוא יכול בהחלט.

<משה דגן: מה שכן עשינו הוא שהבודקים כותבים גם את ההערות שלהם על כל תשובה ותשובה כדי שלנבחן תהיה האופציה להגיש ערעור יותר ממוקד, יותר מפוקס ולא משהו כללי.

מיכאל מלכיאלי: איך הם מקבלים את המבחן?

<משה דגן: אנחנו שוב, כשניכנס להליך הערעור אז זה יהיה יותר פשוט.

<שלומית אבינוח-קואולמן: כרגע הוא לא מקבל - - -

<משה דגן: אז אני אומר, ברגע שאנחנו ניכנס להליך הערעור ונמסד אותו אז זה כבר יהיה מאד פשוט הנושא הזה.

מיכאל מלכיאלי: דבר אחרון, לגבי מועד ב', בוא ניכנס כרגע - - - ה'כולל' מתחיל בחורף "שבת" ובחורף הבא הוא מתחיל "איסור והיתר".

מיכאל מלכיאלי: אם הוא נכשל עכשיו, הוא צריך שנה שלמה לחכות או לפחות כמה חודשים, כשב'כולל' כבר התחילו את הנושא החדש.

מיכאל מלכיאלי: הוא צריך גם ללמוד את הנושא החדש וגם לשמור בראש שלו את הנושא הישן.

מיכאל מלכיאלי: השאלה היא אם כן נכון לקיים מועד ב' לאדם שהוא כבר שבועיים שלושה מהמבחן הקודם, כי אז אתה נותן לו את האופציה לתכנן את הזמן בצורה נכונה עם נושא הלימוד החדש ולא כשגם ה'כולל' התחיל דבר אחר והוא בעצם גם לא פה וגם לא פה.

<משה דגן: תראה, אני אגיד לך.

<משה דגן: כל מועד בחינה דורש מאתנו לוגיסטיקה מאד לא פשוטה ואני חשבתי שאם יש לנו שלושה מועדים אז השלושה מועדים האלה אמורים לתת מענה ופתרון.

<משה דגן: זה עבד טוב עד היום.

<משה דגן: לצורך העניין, בן אדם שחלילה נכשל, עשה בחינה בתשרי או באב וקיבל את התוצאות שלו בסביבות חשוון כסלו, אז יש לו חודש חודשיים להתכונן ואז - - -

<אשר מלמד: באדר יש לו.

<משה דגן: באדר יש לו, כן.

מיכאל מלכיאלי: אז כל - - -

<שלומית אבינוח-קואולמן: הוא נבחן בחשוון, הוא מקבל בכסלו.

<משה דגן: לא.

<משה דגן: לצורך העניין, אם הוא ניגש באב או בתשרי והוא מקבל את התוצאות בחשון כסלו, יש לו עוד חודש למועד הבא.

<משה דגן: להכניס עכשיו עוד מועד, כל מועד כזה הוא אופרציה.

<שלומית אבינוח-קואולמן: זה הרב אייכלר ביקש, זה הישג של הוועדה, קודם היו שניים.

<משה דגן: אן לי בעיה, תיקחו את הקרדיט.

<משה דגן: בסדר גמור מבחינתי.

ישראל אייכלר: אם בזכות הרב דרעי כולם הולכים להיבחן - - -

<אשר מלמד: מסכן הרב דגן, נשאר בלי זכויות.

<משה דגן: אמצא, יש הרבה אבות הצלחה - - - לרב, זה בסדר גמור מבחינתי.

ישראל אייכלר: לפני שאני מסכם את הדיון, לראות כמה תשובות שאתה ענית לנו פה.

ישראל אייכלר: לגבי קו טלפון והמענה הקולי אמרת שזה יהיה בחודש הקרוב, זה גם מה שאמרו "מרמנת".

ישראל אייכלר: לגבי "נוהל בחינה בעל פה לרבנים עורכי הבחינות אשר נכנס לתוקף כבר במועד הבחינות האחרון".

ישראל אייכלר: למה אתה מתכוון?

<משה דגן: מה שקרה הוא שיש אנשים שהם דיסלקטיים, הם לא יכולים לכתוב.

<משה דגן: הם מביאים את האישורים המתאימים לכך והם מקבלים את הזכות להיבחן בעל פה.

<משה דגן: הדברים לא היו מספיק מסודרים.

<משה דגן: אנחנו מיסדנו את זה.

<משה דגן: כתבנו הנחיות ברורות.

ישראל אייכלר: גם אלה - - - נבחנו?

<קריאה: כן, כן.

<משה דגן: כן, כן והייתה תופעה שהנבחן קיבל את התשובה שלו פרונטלית מול הבודק.

<משה דגן: זה לטעמי לא היה נכון.

<משה דגן: גם הדברים לא נכתבו על ידי הבודקים, מה בדיוק היו התשובות - - -

ישראל אייכלר: רק אם הבודק מכיר את הנבדק?

<משה דגן: זה לא ענין של "מכיר לא מכיר" אנחנו חושבים שזה בדיוק כמו 'טסטר', זה לא יתכן שהטסטר יגיד לנהג כשהוא עוד על הרכב: תשמע, עברת לא עברת.

<משה דגן: לא רוצים את הסיטואציות הלא נעימות האלו ולמדנו מהשטח איך הדברים צריכים להיעשות.

<משה דגן: אני חייב לומר לך שאנחנו הולכים ללמוד גם מאחרים.

<משה דגן: אנחנו קיימנו ישיבה מול הנציגים של האוניברסיטה הפתוחה כדי ללמוד איך הם מבצעים את מערך הבחינות שלהם כדי לראות ואם יש דברים שאנחנו יכולים ללמוד מאחרים – בשמחה רבה.

<משה דגן: זה מה שאנחנו עושים תמיד.

<משה דגן: אנחנו מחפשים איפה אפשר לשפר ולייעל.

ישראל אייכלר: יש פה גם התייחסות שלך ל"פתרון בית ספר", כדי לצמצם את פערי הציונים - - -

<משה דגן: זהו, אני, כשהגעתי ראיתי שיש לא מעט בודקים שהם נותנים ציונים שונים לאותו נבחן.

<משה דגן: לצורך העניין הפערים עולים לפעמים על עשרים נקודות וחשבתי שזה לא הגיוני.

<משה דגן: לא יתכן שבודק אחד יעריך את הנבחן הזה בצורה איקס והשני יעריך אותו בצורה וויי בפער כזה משמעותי.

<משה דגן: באנו ואמרנו שכל עורך בחינה גם נותן "פתרון בית ספר" שזה בעצם נותן איזושהי מסגרת מחייבת - - -

ישראל אייכלר: זה יקבל בעצם - - -

<משה דגן: לא, העורך מצרף.

ישראל אייכלר: העורך, לא הבודק.

<משה דגן: העורך.

<משה דגן: ואז הבודק, כשהוא בא לבדוק, הוא מקבל את הפתרון בית ספר והוא רואה מה בעצם העורך התכוון.

ישראל אייכלר: חשוב מאד.

ישראל אייכלר: ישבתי בשתי ועדות לגבי דיינים.

ישראל אייכלר: לא בבחירת דיינים אלא בציונים וראיתי שיש הבדלים עצומים בין ועדה אחת לוועדה אחרת.

ישראל אייכלר: מי שפנה לוועדה הזו - - -

<משה דגן: זו כבר התרשמות שהיא פרונטאלית, זה קצת שונה.

ישראל אייכלר: ממש ראיתי שיש הבדלים.

<משה דגן: עוד נקודה שרציתי להתייחס אליה.

<משה דגן: אנחנו גם רוצים לרענן את צורת כתיבת השאלונים.

<משה דגן: אנחנו מתכוונים לקיים פגישה יחד עם כל עורכי השאלות ועם הרב הראשי.

<משה דגן: הישיבות האלו יתקיימו בשבועיים הקרובים, כדי לשפר ולייעל איפה שאפשר.

<משה דגן: הגיעו אלינו לא מעט טענות, סתם, לצורך העניין, אני אתן לך את הבחינות של השו"בים – שוחטים ובודקי סכינים, בודקי חוץ ובודקי פנים, שם היו טענות שהשאלות שם הן לא מעשיות, הן יותר תיאורטיות ופחות מעשיות אז אנחנו רוצים לבוא ולמקד יותר את עורכי השאלות, שהם ידעו להעביר את השאלונים האלה בצורה נכונה ויותר ייעודית למקצועות הרלבנטיים.

ישראל אייכלר: יש בעיה כזאת גם בבחינה כמו חשמל.

ישראל אייכלר: אנשים שלמדו חשמל, שבבחינות התחילו לשאול אותם כל מיני שאלות לגבי כמויות של אמפר, כל מיני דברים שלא נוגעים לחשמלאי, הוא בחיים שלו לא יגיע לזה, רק מהנדסי החשמל יצטרכו לשבת ולחשב מהו המשקל של דבר מול דבר.

<קריאה: כמו מבחן תיאוריה של רכב, אם מתחילים לשאול איך המנוע עובד.

<קריאה: אפשר להיות נהג ארבעים שנה ולא להתעסק עם זה אפילו.

ישראל אייכלר: נכון.

ישראל אייכלר: רוב הנהגים לא יעברו את התיאוריה.

ישראל אייכלר: יש בעיה כזו.

ישראל אייכלר: אתה צודק שפה גם צריך למקד את הדברים ל'מעשה'.

ישראל אייכלר: עוד שאלה אחת.

ישראל אייכלר: לגבי החזר תשלום אמרת "כל נבחן שנרשם ושילם ולא ניגש למבחן יקבל החזר כספי - - - תנאי התשלום שיתבצע דרך חברת "מרמנת".

ישראל אייכלר: מתי זה יהיה?

<משה דגן: שוב, אנחנו מול "מרמנת", יש לנו התקשרות בשלושה נושאים.

<משה דגן: המוקד הטלפוני, החזר אגרות וערעורים.

<משה דגן: הנושא של החזר אגרות בשלבים כמעט סופיים.

<משה דגן: תהיה אופציה לנבחן שנרשם ושילם ולא הגיע לבחינה, תהיה לו אופציה לקבל חזרה את האגרה.

<משה דגן: יהיו שני מסלולים.

<משה דגן: יהיה מסלול של כאלה שבהתאם לתקנות הם זכאים להחזר מלא ומי שלא יהיה זכאי להחזר מלא יקבל החזר חלקי שזה בהתאם לנוהל.

<משה דגן: יש לצורך העניין, אם נבחן אושפז אז הוא זכאי להחזר מלא, לידה של ילד, יום לוויה, רפואה - - -

<קריאה: אישור רופא משפחה לא מקנה.

<קריאה: יש נוהל שנקבע על ידי הרבנות שאומר מי זכאי ומתי ולכמה.

ישראל אייכלר: למה אין מישהו שראה שהוא לא מוכן?

<קריאה: מקבל 50%.

<משה דגן: אז הוא מקבל חצי.

ישראל אייכלר: אם הוא מודיע את זה חודש מראש?

<משה דגן: לא משנה מתי הוא מודיע.

<משה דגן: אני קבעתי כלל אחיד.

<משה דגן: כל מי שלא עומד בקריטריונים - - -

ישראל אייכלר: אם הוא לא מוכן שלא יירשם.

<משה דגן: בדיוק.

<משה דגן: אם הוא נרשם אני צריך לעמוד בעוד הוצאות אחרות ולכן חצי האגרה הזו תממן את כל המנגנון שצריך כדי להחזיר את ההשקעה.

ישראל אייכלר: אם כך אני מסכם את הישיבה.

ישראל אייכלר: ברשותכם, אנחנו נסכם את הישיבה.

ישראל אייכלר: שמענו דין וחשבון של מנכ"ל הרבנות על מה שנעשה עד עכשיו.

ישראל אייכלר: לגבי מועד ניסן, נשארו רק חמישה אברכים שעדיין לא קיבלו תשובות בגלל שהכתב לא היה ברור והוא מטפל בזה.

ישראל אייכלר: לגבי הבודקים החדשים מסר המנכ"ל שבעזרת השם יוספו עוד ארבעים בוחנים, בודקים, שייכנסו למאגר ויהיו כשירים לבדוק את הבחינות כבר במועד מרץ-אפריל 2017.

ישראל אייכלר: לגבי זכות הערעור, נבחן שקיבל מעל 55% ברבנות ו-60% בדיינות, יוכל להגיש ערעור בתשלום של 120 שקל אם יהיה אישור של ועדת האגרות.

ישראל אייכלר: רשמנו את ההודעה של מנכ"ל הרבנות שעד חנוכה בע"ה כל הנבחנים של מועד אב יקבלו את התוצאות של הבחינה שלהם.

ישראל אייכלר: לגבי המענה הקולי שמענו שתוך מספר ימים יסתיים הליך ויהיה מענה קולי.

ישראל אייכלר: עד מתי אמרתם?

<קרן אורן עמר: מהרגע שיאושר שלושה שבועות.

<קריאה: שלושה שבועות מרגע האישור.

<משה דגן: תוך חודש מהיום, בעזרת השם.

ישראל אייכלר: עוד דבר.

ישראל אייכלר: פרסום המועדים, כדי שהנבחנים ידעו מתי המבחן יתקיים.

ישראל אייכלר: אנחנו רשמנו את המועדים שנקבעו לשנה הבאה, תשרי, ניסן ואב.

ישראל אייכלר: לא נכנסתי לשאלה אם זה לפני סוכות או אחרי סוכות.

ישראל אייכלר: דבר נוסף, תהיה אופציה להחזר אגרה למי שלא נבחן מסיבות מוצדקות ונכתב נוהל בעניין.

ישראל אייכלר: אני רוצה להודות לכם על הטרחה שבאתם ודיווחתם.

ישראל אייכלר: אני מקווה שבע"ה לא נצטרך לעשות דיונים נוספים אלא נשמח לבוא לסיור בעזרת השם במבחן הבא, שיהיה בהצלחה.

ישראל אייכלר: תודה רבה לכולכם.